Ego Godefridus Lingonensis episcopus notum esse volo quod Wido, abbas Molismensis laude et assensu monachorum suorum, Willenci prioris, Walterii camerarii, et Hugonis cellerarii et Haimonis sacriste et Raingerii de Larreio et aliorum, guerpivit per manum meam et quietam clamavit fratribus de Moris decimam terrarum illarum quas tunc temporis possidebant et incolebant in finagio Villenesse. Actum anno Domini MCLV.